VS001562
Datum: 1998-08-04T02:00:00.000+02:00
datum_sodbe_i_stopnje: 2003-10-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 3.900.000,00 SIT
opombe: II Ips 638/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Gradbeni delavec na delu v tujini.

## Škodni dogodek

Poškodovan pri padcu z višine najmanj 3 metrov.

## Poškodba

Zlom II. ledvenega vretenca z odlomkom spodnjega roba.

## Telesne bolečine

1.500.000,00 SIT Stalne hude telesne bolečine je trpel 7 dni, srednje hude telesne bolečine, ki so se občasno stopnjevale do hudih telesnih bolečin, pa še mesec dni. Še vedno traja obdobje lažjih telesnih bolečin, ki se ob naporih in še posebej ob spremembi vremena stopnjujejo do srednje hudih bolečin. Možno je, da se bo stanje do določene mere izboljšalo, vendar ne v smislu, da bi bolečine popolnoma izginile, temveč da bi bila obdobja stopnjevanja bolečin bolj redka. V bodoče bo imel stalne lahke bolečine, ki se bodo ob spremembi vremena in ob naporih stopnjevale do srednje hudih telesnih bolečin.

#### Hospitalizacija

Oškodovanec je bil 17 dni hospitaliziran v tujini.

#### Ambulantno zdravljenje

Štirikrat je bil na kontroli v kirurški ambulanti in večkrat na kontrolah pri izbranem osebnem zdravniku.

#### Rehabilitacija

V zdravilišču je opravljal fizioterapijo, ki je trajala 24 dni.

#### Nevšečnosti med zdravljenjem

V času hospitalizacije je bil teden dni popolnoma odvisen od tuje nege in pomoči, saj je moral vso nego in tudi fiziološke potrebe opravljati v postelji. Redno je dobival injekcije za redčenje krvi, potrebne so bile tudi protibolečinske injekcije in drugi pregledi. Izpostavljen je bil ionizirajočemu žarčenju pri rentgenskih kontrolah. Skupaj je bilo opravljenih 12 rentgenskih slikanj. V bolniškem staležu je bil 197 dni, nato pa je še 149 dni opravljal delo v polovičnem delovnem času.

## Strah

400.000,00 SIT Ob samem škodnem dogodku je doživljal intenziven primarni strah, saj je konstrukcija nenadoma popustila in je padel z višine. Neposredno po poškodb je kot izraz zaskrbljenosti za svoje zdravje doživljal intenziven sekundarni strah, saj je šlo za poškodbo hrbtenice, ki ima lahko zelo hude posledice. Obdobje sekundarnega strahu je trajalo do 3.11.1998, ko je bilo na kontrolnem pregledu ugotovljeno, da se prelom zapolnjuje in da dodatnih komplikacije ni pričakovati.

## Zmanjšanje življenjske aktivnosti

2.000.000,00 SIT Zaradi utrpelih poškodb ni več sposoben za fizična opravila, pri katerih je potrebno dvigovanje bremen težjih od 15 kg, še zlasti pri upognjeni hrbtenici. Težave ima pri pripogibanju, daljši hoji oziroma stoji in tudi v prisilnem položaju ledvenega dela hrbtenice. Vse to ga ovira pri vsakodnevnih življenjskih aktivnostih, pri delu, in v prostem času pri ukvarjanju s športom ter od njega zahteva vlaganje večjih naporov. Opustil je igranje karateja, ki ga je pred tem treniral 6 let, opustil je body building, s katerim se je 5 let ukvarjal ljubiteljsko, opustil je igranje košarke, ki jo je pred tem igral 3 do 4-krat tedensko. Prav tako ne more več teči.

---

ZOR člen 200, 203